Таму тое, што робіць Ігар Міхно, тое, што робяць тыя апантаныя мінуўшчынай людзі – яно вельмі важнае для дня сёньняшняга, для захаваньня гістарчынай памяці і выхаваньня патрыятызму. Гэта вельмі дзіўна, калі ў краіне, якая называецца Беларусь, пад словам патрыятызм разумеюцца прыхільнасьці да гістарычнай спадчыны іншай дзяржавы. І ў гэтым сэнсе, адбудова дэмакратыі ў нашай краіне ёсьць яшчэ і аднаўленьнем гістарычнай памяці. І тут ёсьць і зваротная сувязь: аднаўленьне гістарычнай памяці служыць разьвіцьцю дэмакратычных тэндэнцыяў.